L 52/6
FI
Euroopan unionin virallinen lehti
20.2.2023
r) ’hevoseläimellä’ eläintä, joka kuuluu johonkin sukuun Equus kuuluvista kavioeläinten lajeista (hevoset, aasit ja seeprat mukaan lukien), sekä näiden lajien risteytyksenä syntynyttä jälkeläistä; s) ’untuvikoilla’ kaikkea alle 72 tunnin ikäistä siipikarjaa. 2.
Edellä 1 kohdassa vahvistettujen määritelmien lisäksi sovelletaan asetuksen (EU) 2019/6 4 artiklan 1, 5 ja 12 kohdassa vahvistettuja ’eläinlääkkeen’, ’immunologisen eläinlääkkeen’ ja ’mikrobilääkkeen ’ määritelmiä.
3 artikla Kiellot ja rajoitukset, jotka koskevat rokotteiden käyttöä eläimillä luokan A ja tiettyjen luokan B tautien ehkäisemiseksi ja torjumiseksi 1.
Jäsenvaltiot voivat sallia rokotteiden käytön eläimillä luokan A tautien, lukuun ottamatta liitteessä I olevassa 1 osassa lueteltuja tauteja, ehkäisemiseksi ja torjumiseksi ainoastaan toimivaltaisen viranomaisen valvonnassa ja jos ro­ kotteita käytetään a) osana toimivaltaisen viranomaisen käyttöön ottamia virallisia toimenpiteitä kyseisten tautien ehkäisemiseksi ja tor­ jumiseksi; b) tässä asetuksessa säädetyin edellytyksin. 2.
Ensimmäisessä alakohdassa säädettyjä edellytyksiä, jotka koskevat luokan A tautien vastaisten rokotteiden käyttöä, ei sovelleta Newcastlen tautiviruksen aiheuttaman tartunnan vastaisten rokotteiden tiettyihin käyttötarkoituksiin, eten­ kään käyttöön rutiininomaisena varotoimena tai kaupankäynnissä, jonka jäsenvaltiot voivat sallia 1 kohdassa tarkoitet­ tujen virallisten taudinehkäisy- ja torjuntatoimenpiteiden ohella muihin tarkoituksiin kuin taudinpurkaukseen vastaa­ miseksi. 3.
Jäsenvaltiot voivat sallia rokotteiden käytön eläimillä luokan B tautien, lukuun ottamatta liitteessä I olevassa 2 osassa lueteltuja tauteja, ehkäisemiseksi ja torjumiseksi niissä luetteloiduissa lajeissa, joihin liittyvät taudit on luokiteltu luokkaan B. 4 artikla Kiellot ja rajoitukset, jotka koskevat tiettyjen eläinlääkkeiden käyttöä, rokotteita lukuun ottamatta, eläimillä luokkien A ja B tautien ehkäisemiseksi ja torjumiseksi Jäsenvaltioiden on kiellettävä seuraavien eläinlääkkeiden käyttö eläimillä luokkien A ja B tautien ehkäisemiseksi ja torjumiseksi, paitsi jos niitä käytetään liitteessä I olevassa 3 osassa lueteltujen tautien ehkäisyyn ja torjuntaan ja niiden käyttö täyttää siinä vahvistetut edellytykset: a) immunologiset eläinlääkkeet eläinten immuniteettitilan tutkimiseksi; b) hyperimmuuniseerumi; c) asetuksen (EU) 2019/6 2 artiklan 3 kohdassa tarkoitetut inaktivoidut immunologiset eläinlääkkeet; d) mikrobilääkkeet.
II OSA SÄÄNNÖT, JOTKA KOSKEVAT ROKOTTEIDEN KÄYTTÖÄ LUOKAN A TAUTIEN EHKÄISEMISEKSI JA TORJUMISEKSI ELÄIMISSÄ 1 LUKU
Ennakkoedellytykset 5 artikla Ennakkoedellytykset rokotteiden käytölle luokan A tautien ehkäisemiseksi ja torjumiseksi maa- ja vesieläimissä 1.
Toimivaltainen viranomainen voi päättää rokotteiden käytöstä eläimillä luokan A tautien ehkäisemiseksi ja torju­ miseksi 3 artiklan 1 kohdan mukaisesti edellyttäen, että a) se on suorittanut tämän päätöksen tueksi arvioinnin, jossa otetaan huomioon vähintään liitteessä II olevassa 1 osassa vahvistetut perusteet asetuksen (EU) 2016/429 46 artiklan 2 kohdassa säädettyjen perusteiden lisäksi;